《过长河堰》
宋代·朱南杰

帆指长河风力微，渔舟个个有鱼归。
一声水际笛三弄，几处梅边竹四围。
桑伐远扬蚕事熟，花消浓艳柳绵飞。
西湖只在钱塘外，又见孤山梅子肥。

作者简介：朱南杰，宋诗人。丹徒（今属江苏）人。理宗嘉熙二年（一二三八年）进士（明万历《丹徒县志》卷三）。淳祐六年（一二四六年）为海盐澉浦监酒。官满，摄华亭事。开庆元年（一二五九年）知溧水县，次年，改知清流县（《景定建康志》卷二七）。其诗多叙事理，质朴无文。有《学吟》一卷。事见集中有关诗。